open-index/open-wikipedia-markdown huggingface dataset:
Suurten järvien vanha kuparikulttuuri

**Pohjois-Amerikan Suurten järvien vanha kuparikulttuuri** oli vuosien 4000 eaa. - 1500 jaa. välillä kehittynyt perinne, joka alkoi arkaaisella kaudella ja jatkui ensimmäisten eurooppalaisten saapumiseen asti. Erityisen suuria kupariesiintymiä on löytynyt Yläjärven alueelta.

Suurten järvien ympärillä asuneet pohjoisten metsien intiaanit olivat tyypillisiä itäisen metsämaan kauden asukkaita. He metsästivät, kalastivat ja hyödynsivät ympäristöään keräämällä talteen hyvin erilaisten ravintolähteiden antimia. Työkalunsa he tekivät puista, kivistä, luista, simpukoista ja hirvensarvista. Muista mantereen intiaaneista poiketen nämä intiaanit louhivat puhdasta kuparia, jota esiintyi ohuina kerrostumina kallioissa ja erillisinä kimpaleina maaperässä. Aluksi intiaanit käyttivät kuparia kuin mitä tahansa kiveä kunnes huomasivat sen olevan materiaaliltaan muita pehmeämpää. Kuumentamalla ja takomalla he tekivät kuparista esineitä, koruja ja erilaisia työkaluja. Kuparin puhtaus mahdollisti esineiden valmistamisen ilman monimutkaisia kemiallisia prosesseja.

Kupariesineet levisivät laajoille alueelle ympäri mannerta Hopewellin perinteen kauppaverkoston mukana.  Eräänä kuparituotantoa harjoittaneista kansoista on mainittu ojibwat, joskin heidän tuotantonsa on  ollut melko  pienimuotoista.

## Lähteet
*Anderson, Rani-Henrik ja Henriksson, Markku: *Intiaanit (Pohjois-Amerikan alkuperäiskansojen historia)* Gaudeamus, 2010. 
*Fagan, Brian: *The First North Americans*, Thames & Hudson, 2011. 
*Virrankoski, Pentti: *Yhdysvaltain ja Kanadan intiaanit*, s. 276-278. Gummerus, 1994. 
*Waldman, Carl, *Encyclopedia of Native American Tribes*, Checkmark Books, 2006,  

### Viitteet

## Aiheesta muualla
*http://copperculture.homestead.com/
Mature & Cool

**Mature & Cool** on Heikki Silvennoisen vuonna 1992 julkaistu ensimmäinen sooloalbumi. 

Kappaleet levytettiin vuonna 1991, mutta albumi julkaistiin vasta syksyllä 1992. Kappaleista ”Poor Little Girl”, ”You Run” ja ”So Hard to Leave, So Hard to Stay” julkaistiin myös musiikkivideot, jotka esitettiin sketsiviihdesarjan *[[Kummeli (televisiosarja)|Kummeli]]* ensimmäisellä ja toisella tuotantokaudella.

## Kappaleet
Albumin kappaleet on säveltänyt ja sovittanut Heikki Silvennoinen sekä sanoittanut Olli Keskinen, lukuun ottamatta kappaletta ”Outside Woman Blues”, jonka on säveltänyt ja sanoittanut Michael Raynolds. 

# 
# 
# 
# 
# 
# 
# 
# 
# 
# 
# 

## Kokoonpano
* Heikki Silvennoinen – kitara, laulu 
* Timo Kahilainen – kosketinsoittimet, taustalaulu 
* Toni Lähteenmäki – taustalaulu
* Anssi Nykänen – rummut
* Max Tabell – urut, piano 
* Jyrki Niemi – pasuuna 
* Kikka Laitinen – taustalaulu 
* Sakari Löytty – rummut
* Jari Heino – basso
* Mikko Löytty – basso
* Juuso Nordlund – nauhaton basso 
* Lucjan Czaplicki – saksofoni 
* Veli-Pekka Niemi – trumpetti 
* Markku Petander – akustinen kitara 
* Jarmo Lehtonen – trumpetti

## Lähteet
Arkaainen kausi

**Arkaainen kausi** on arkeologiassa käytetty nimitys ajanjaksolle, johon ajoittuu varhaisin kehitys maatalouden, pysyvän asutuksen ja monimutkaisen yhteiskunnan saralla. Se voi tarkoittaa:

* Amerikan arkaainen kausi
** Pohjois-Amerikan arkaainen kausi, noin 8000–1000 eaa.
** Mesoamerikan arkaainen kausi, noin 8000–2000 eaa.
* Kreikan arkaainen kausi, noin 700–480 eaa.
* Egyptin varhaisdynastinen kausi, noin 3150–2686 eaa.
* Etruskitaiteen varhainen kausi, noin 575–480 eaa.
Laban Rotich

**Laban Rotich** (s. 20. tammikuuta 1969, Mosoriot, Kenia) on kenialainen nandi-heimoon kuuluva entinen keskimatkojen juoksija.

Rotich sijoittui Atlantan olympialaisissa 1996 neljänneksi 1 500 metrin juoksussa ajalla 3.37,39. Kauden lopussa hän juoksi saman matkan kolmanneksi GP-finaalissa. Seuraavana vuonna hän oli yhdestoista Ateenan MM-kisoissa, minkä jälkeen sijoittui GP-finaalissa mailin juoksussa viidenneksi ajalla 4,05.48. Vuonna 1998 Rotich voitti 1&nbsp;500 metrillä kultaa Kansainyhteisön kisoissa sekä Afrikan-mestaruuskisoissa. Kauden lopussa hän oli toinen GP-finaalissa ajalla 3.33,04 ja ensimmäinen yleisurheilun maailmancupissa.

Rotich voitti Maebashin sisäratojen MM-kisoissa 1999 MM-hopeaa 1&nbsp;500 metrillä. Saman vuoden Sevillan ulkoratojen MM-kisoissa hän oli kuudes ja GP-finaalissa kolmas. Vuoden 2000 GP-finaalissa hän sijoittui seitsemänneksi. Rotich juoksi Lissabonin sisäratojen MM-kisoissa 2001 neljänneksi, mutta karsiutui samana vuonna Edmontonin ulkoratojen MM-kisoissa. Seuraavana vuonna hän voitti hopeaa Afrikan-mestaruuskisoissa ja sijoittui GP-finaalissa viidenneksi.  hän juoksi viidenneksi. Rotich voitti seuraavana vuonna Budapestin sisäratojen MM-kisoissa MM-pronssia. Myöhemmin samana vuonna hän sijoittui  kolmanneksi ja vuonna 2005  yhdeksänneksi.

## Ennätykset
* 800 metrin juoksu: 1.43,65 (1998)
* 1 000 metrin juoksu: 2.14,43 (1997)
* 1 500 metrin juoksu: 3.29,91 (1998)
* Mailin juoksu: 3.47,65 (1997)
* 2&nbsp;000 metrin juoksu: 4.57,63 (1996)

## Lähteet
* 

## Viitteet
Marjatta Kuuluvainen

**Marjatta Kuuluvainen** (o.s. **Mäkinen**, s. 6. helmikuuta 1942 Asikkala) on entinen suomalainen kiekonheittäjä ja kuulantyöntäjä. Hän saavutti 14 ulkoratojen suomenmestaruutta, näistä kiekonheitossa kahdeksan ja kuulantyönnössä kuusi kertaa. Hänen ennätyksensä kuulantyönnössä on 15,66 m ja kiekonheitossa 52,89 m, molemmat vuodelta 1965. Urheiluseuroista hän edusti Asikkalan Raikasta ja Uudenkylän Salpaa.

## Saavutukset
*Kiekonheitto
**Suomen mestaruus: 1963, 1964, 1965, 1966, 1967, 1968, 1969, 1970
**SM-hopea: 1962
**SM-pronssi: 1960, 1961
*Kuulantyöntö
**Suomen mestaruus: 1963, 1964, 1965, 1966, 1967, 1968
**SM-hopea: 1969, 1970
**SM-pronssi: 1962

## Lähteet
* 
*
Tukehduttamispeli

**Tukehduttamispeli** tai **kuristusleikki** () viittaa toimintaan, jossa pyritään aiheuttamaan tajuttomuus tai sitä lähellä oleva tila estämällä aivojen hapensaanti. Tila saavutetaan toinen toistaan tukehduttamalla tai itse apuvälineitä käyttäen. Tätä "leikkiä" harjoittavat erityisesti 9–14-vuotiaat lapset ja sen tavoitteena on endorfiinien ansiosta juuri ennen tajunnan menetystä saavutettava hyvänolontunne. Tuloksena voi olla aivovamma ja pahimmassa tapauksessa kuolema. On epäilty, että useat tukehtumispelin aiheuttamat kuolemat on luokiteltu itsemurhiksi.

Peliä on pelattu sukupolvien ajan, mutta vasta Internet on mahdollistanut tukehduttamisohjeiden tehokkaan levittämisen. Usein nuoret eivät olekaan tietoisia pelin riskeistä.

Tavoiksi tunnistaa tukehduttamispelin harjoittaminen on mainittu seuraavien tunnusmerkkien etsiminen:
* Selittämättömät jäljet kaulassa, usein korkean kauluksen alle kätkettyinä
* Persoonallisuuden muutokset, kuten aggressiivisuus
* Silmien sidekalvojen punoitus tai muut silmän stressiin viittaavat oireet
* Selittämättömät haavaumat ja jäljet
* Jatkuvat, kovat päänsäryt ja/tai keskittymishäiriöt
* Vöitä, köysiä, kengännauhoja tai vastaavia ja erikoisia solmuja erikoisissa paikoissa
* Selittämätön äänenkäheys
* Petekiaa (pieniä punaisia pilkkuja) kasvoissa tai poskilla 
* Mätkähdyksiä makuuhuoneessa tai seinää vasten merkkinä kaatumisesta
* Sekavuus yksin vietetyn ajan jälkeen
* Kohtuuton yksinolontarve
* Tukehtumisen seurausten ja vaarojen kyselemistä

Euroopan komissiolle on jätetty kirjallinen kysymys pelistä, sillä se on aiheuttanut lukuisia kuolemantapauksia Yhdysvalloissa ja on erittäin vaarallinen. Myös Ruotsissa sattuneeseen koulupojan kuolemaan epäillään tukehduttamispelillä olevan osuutta. 

Erityisesti vanhemmille suunnattu tukehduttamispelin vaaroista valistava sivusto kertoo, miten tukehduttamispelin pelaamisen voi tunnistaa ja julkaisee tarinoita ja kuvia peliin kuolleista nuorista.

## Katso myös
* Hypoksifilia
* Vesimyrkytys

## Lähteet

## Aiheesta muualla
* "Kuin känni ilman alkoholia" – hengenvaarallinen koululaisvillitys leviää Vantaan Sanomat 31.3.2016.
Maurice Wignall

**Maurice Wignall** (s. 17. huhtikuuta 1976) on jamaikalainen pika-aitajuoksija.

Wignall hyppäsi Ateenan MM-kisoissa 1997 pituushypyn karsinnassa ennätyksensä 809&nbsp;cm, mutta jäi loppukilpailussa ilman tulosta. Neljä vuotta myöhemmin hän karsiutui Lissabonin sisäratojen MM-kisoissa 60 metrin aitajuoksun välierissä ajalla 7,81&nbsp;s. Myöhemmin samana vuonna hän karsiutui Edmontonin ulkoratojen MM-kisoissa 110 metrin aitajuoksun alkuerissä ajalla 13,88&nbsp;s ja sijoittui Universiadeissa samalla matkalla viidenneksi ajalla 13,70&nbsp;s. Wignall voitti Budapestin sisäratojen MM-kisoissa 2004 MM-pronssia 60 metrin aidoissa ajalla 7,48&nbsp;s. Samana vuonna hän juoksi Ateenan olympialaisissa 110 metrin aidoissa neljänneksi ajalla 13,21&nbsp;s ja  toiseksi ajalla 13,19&nbsp;s.

Wignall sijoittui Helsingin MM-kisoissa 2005 seitsemänneksi ja kauden lopussa  viidenneksi. Seuraavana vuonna hän oli Moskovan sisäratojen MM-kisoissa 60 metrin aidoissa neljäs. Myöhemmin samana vuonna hän voitti Melbournen Kansainyhteisön kisoissa kultaa 110 metrin aidoissa. Osakan MM-kisoissa 2007 hän sijoittui kahdeksanneksi, mutta karsiutui Valencian sisäratojen MM-kilpailuissa 2008 välierissä. Pekingin olympialaisissa 2008 hän sijoittui kuudenneksi, Berliinin MM-kilpailuissa 2009 viidenneksi ja Dohan sisäratojen MM-kilpailuissa 2010 kuudenneksi.

Jamaikan mestaruuden Wignall on voittanut 110 metrin aitajuoksussa vuosina 1997, 1999, 2001–2005, 2007 ja 2009 sekä pituushypyssä vuonna 1999.

## Ennätykset
* 110 metrin aitajuoksu: 13,17 (2004)
* Pituushyppy: 809 (1997)

## Lähteet
* 

### Viitteet
Peteinosaurus

***Peteinosaurus zambellii*** oli varhainen *[[Pterosauria]]*-lahkon edustaja. Laji eli 221–210 miljoonaa vuotta sitten triaskaudella. Sen tieteellisen nimen suku tarkoittaa ”siivekästä matelijaa” ja lajinimi viittaa Bergamon luonnontieteellisen museon kuraattoriin Rocco Zambelliin. *Peteinosauruksen* siipiväli oli noin 60 senttimetriä, mutta paino oli hyvin alhainen, vain noin 100 grammaa kevyiden siipien ja luiden ansiosta. Hännän pituus oli 20 senttiä. Muiden varhaisten lentoliskojen tapaan *Peteinosauruksen* häntä oli jäykkä ja pitkä. Hännällään eläin ohjasi lentoaan. *Peteinosauruksen* ravintoa olivat hyönteiset, joita se todennäköisesti pyydysti suoraan ilmasta. *Peteinosauruksen* lyhyt nokka ja terävät, kartiomaiset hampaat sopivat hyvin tähän tarkoitukseen.

Ensimmäiset *Peteinosauruksen* fossiilit löysi paleontologi Rupert Wild vuonna 1978 Italian Alpeilta. Löydetty lentolisko oli tuolloin vanhin tunnettu ja yhdessä melko hyvin säilyneen fossiilin kanssa herätti paljon mielenkiintoa. Toistaiseksi löytöjä on tehty vain kaksi eivätkä nekään ole täydellisiä.

## Lähteet
Emergency (humanitäärinen apujärjestö)

**Emergency** on riippumaton, puolueeton ja epäpoliittinen italialainen järjestö. Emergencyn tavoitteena on järjestää maksutonta ja korkeatasoista terveydenhuoltoa, etenkin kirurgisia palveluja, sotien, maamiinojen ja köyhyyden siviiliuhreille.

Emergency perustettiin 1994. Sen kotipaikka on Milano Italiassa. Sen johtaja on kirurgi Gino Strada. Järjestön ensimmäinen tehtävä vei kirurgista sairaanhoitoa Irakin Kurdistaniin. Vuonna 2008 Emergencyllä oli sairaaloita Kambodžassa, Afganistanissa, Irakissa, Sierra Leonessa ja Sudanissa.

## Lähteet
 

## Aiheesta muualla
* Emergencyn sivusto
Sirpa Jalkanen

**Sirpa Tuulikki Jalkanen** (o.s. Mehto, s. 28. helmikuuta 1954 Jyväskylä) on suomalainen immunologi ja tieteen akateemikko. 

Jalkanen tuli ylioppilaaksi Jyväskylän normaalilyseosta vuonna 1973. Hän opiskeli Turun yliopistossa valmistuen lääkäriksi (LL) vuonna 1979, lääketieteen ja kirurgian tohtoriksi (LKT) 1983 ja kliinisen mikrobiologian erikoislääkäriksi 1990. Hänen immunologian alaan kuuluva englanninkielinen väitöskirjansa (1983) oli otsikoitu *Functions of bursa of fabricius : studies on chickens bursectomized at 60 hours of incubation*. Vuosina 1983–1986 hän teki post doc -opintoja Stanfordin yliopistossa Yhdysvalloissa. 

Jalkanen on toiminut Suomen Akatemian akatemiatutkijana ja ollut akatemiaprofessorina kolme kautta vuosina 1996–2001, 2002–2006 sekä 2014–2018. Vuodesta 2007 lähtien Jalkanen on toiminut Turun yliopiston immunologian professorina. Hän oli yksi pörssiin listattujen Biotie Therapiesin ja Faron Pharmaseuticalsin perustajista ja rahoittajista. Vuonna 2016 Biotie siirtyi yhdysvaltalaisen Acorda Therapeutics -pörssiyhtiön osaksi.

Jalkanen on ihmisen immuunijärjestelmään kuuluvien lymfosyyttien liikkumismekanismien eräs johtavista tutkijoista maailmassa. Tutkimuksilla on merkitystä erityisesti vaikeiden tulehdussairauksien hoidossa ja syövän leviämisen ehkäisyssä.

Jalkanen on palkittu muun muassa lääkäriseura Duodecimin myöntämillä Matti Äyräpään palkinnolla (2008) ja nuoren tutkijan palkinnolla (1987). Hänet valittiin Suomalaisen Tiedeakatemian jäseneksi vuonna 1998, Norjan tiedeakatemian jäseneksi vuonna 2002 ja Academia Europæan jäseneksi vuonna 2013. Tieteen akateemikon arvonimen hän sai vuonna 2015.

Jalkanen on toiminut Suomalaisen Tiedeakatemian esimiehenä 2010–2012. 

Jalkaselle myönnettiin maaliskuussa 2016 Euroopan naiskeksijä -kilpailussa 2. palkinto, joka oli suuruudeltaan 50 000 €. Jalkanen valittiin Vuoden Eeva 2018 -äänestyksessä Vuoden vaikuttajaksi perustellen, että hän on paneutunut tutkimusryhmänsä kanssa rintasyöpätutkimukseen.

## Lähteet
Ritva Metso

**Ritva Metso** (s. 8. helmikuuta 1954 Toivakka) on suomalainen yleisurheilija. Hän saavutti urallaan yhteensä 11 ulkoratojen suomenmestaruutta viisiottelussa, kuulantyönnössä, kiekonheitossa ja keihäänheitossa.

Metson ennätykset ovat kuulantyönnössä 17,26 (1975), kiekonheitossa 52,38 (1975) ja keihäänheitossa 57,26 (1978). Hän edusti Toivakan Rivakkaa.

## Saavutukset
*Viisiottelu
**Suomen mestari: 1974, 1975, 1976, 1977

*Kuulantyöntö
**Suomen mestari: 1974, 1975, 1976, 1977
**SM-hopea: 1971, 1973

*Kiekonheitto
**Suomen mestari: 1974, 1975
**SM-hopea: 1977
**SM-pronssi: 1976

*Keihäänheitto
**Suomen mestari: 1977
**SM-hopea: 1978
**SM-pronssi: 1975, 1976

## Lähteet
* 
*
Reima Karppinen

**Reima Juhani Karppinen** (s. 27. tammikuuta 1958 Vehmaa) on entinen suomalainen kilpasoutaja.

Karppinen kilpaili soutu-urallaan kolmissa olympialaisissa pariairokaksikossa. Los Angelesissa 1984 hän sijoittui Aarne Lindroosin kanssa kahdeksanneksi, Soulissa 1988 Jorma Lehtelän kanssa 12:nneksi ja Barcelonassa 1992 Esko Hillebrandtin parina 13:nneksi.

Uransa ainoan arvokisamitalin Karppinen voitti MM-kilpailuissa Münchenissä 1981 saadessaan veljensä Pertti Karppisen kanssa hopeaa. Veljesten muut esiintymiset MM-kisojen pariairokaksikossa tuottivat viidennen sijan Luzernissa 1982, neljännen sijan Duisburgissa 1983 sekä kahdeksannen sijan Wienissä 1991. Jorma Lehtelän parina tuli seitsemäs sija Nottinghamista 1986 ja 12. sija Kööpenhaminasta 1987.

Pohjoismaiden mestaruuden Reima Karppinen voitti Pertti Karppisen kanssa pariairokaksikossa vuonna 1981. Suomen mestaruuksia hän voitti eri veneluokissa yli kaksikymmentä.

Reima Karppisen valmentajina toimivat Matti Heikkilä ja hänen veljensä Erkka Karppinen. Hänen vaimonsa Tuula Karppinen (o.s. Kivi) on voittanut Suomen mestaruuksia kuulantyönnössä ja soudussa sekä tyttärensä Suvi Karppinen ja poikansa Olli-Pekka Karppinen soudussa.

## Lähteet

* 

### Viitteet
Laodike (Priamoksen tytär)

**Laodike** (, ) oli kreikkalaisessa mytologiassa Troijan prinsessa ja kaunein Priamoksen ja Hekaben tyttäristä. 

Homeros kertoo Laodiken olleen Helikaonin puoliso, joskin Hyginuksesta Laodike oli Telefoksen vaimo.

Parthenios kertoo, että kun Demofon ja Akamas tulivat Priamoksen luokse neuvottelemaan Helenan palauttamisesta, Laodikelle syttyi himo Akamaahan. Hän ei tuonut haluaan ilmi, mutta myöhemmin  sen riivaamana kertoi siitä Perseuksen puolisolle, joka pyysi miestänsä auttamaan asiassa. Tämä kutsuikin molemmat luokseen Dardaniaan ja sijoitti Laodiken samaan sänkyyn Akamaan kanssa kertoen tämän olevan yksi kuninkaallisista jalkavaimoista. Tästä suhteesta Laodike synnytti Akamaalle pojan, Munitoksen.

Apollodoros puolestaan mainitsee, kuinka Troijan kukistuttua maa nieli Laodiken kaikkien nähden. Quintus Smyrnalainen tarkentaa, että Laodike itse rukoili tätä jumalilta.

## Lähteet
Robert Daly

**Robert Daly** (s. 26. tammikuuta 1978) on irlantilainen 400 metrin juoksija.

Daly karsiutui 2002 Wienin sisäratojen EM-kisoissa 400 metrin alkuerissä ajalla 47,75. Myöhemmin samana vuonna hän karsiutui Münchenin EM-kisoissa alkuerissä ajalla 46,67. Hän karsiutui Budapestin sisäratojen MM-kisoissa 400 metrin henkilökohtaisen kilpailun alkuerissä, mutta oli voittamassa samoissa kisoissa MM-pronssia 4 x 400 metrin viestijuoksussa. Vuonna 2005 Daly karsiutui Madridin sisäratojen EM-kisojen alkuerissä.

## Ennätykset
* 400 metrin juoksu: 45,98 (2004)

## Lähteet
Ștefan Vasilache

**Ștefan Vasilache** (s. 9. toukokuuta 1979) on romanialainen korkeushyppääjä.

Vasilache sijoittui 2001 Universiadeissa korkeudessa yhdenneksitoista tuloksella 215. Seuraavana vuonna hän karsiutui loppukilpailusta Wienin sisäratojen EM-kisoissa tuloksella 222 ja Münchenin ulkoratojen EM-kisoissa. Vuonna 2003 hän karsiutui Pariisin MM-kisoissa. Seuraavana vuonna hän voitti MM-pronssia Budapestin sisäratojen MM-kisoissa hypättyään 225 ja karsiutui Ateenan olympialaisissa.

Vasilache karsiutui 2005 Madridin sisäratojen EM-kisoissa. Seuraavana vuonna hän voitti Balkanin sisäratojen mestaruuden. Myöhemmin samana vuonna hän hyppäsi neljänneksi Euroopan cupin ykkösliigassa. Vasilache karsiutui 2007 Birminghamin sisäratojen EM-kisoissa. Hän on voittanut lukuisia Romanian mestaruuksia.

## Ennätykset
* Korkeushyppy: 230 (2003)

## Lähteet
Germaine Mason

**Germaine Mason** (20. tammikuuta 1983 Kingston, Jamaika – 20. huhtikuuta 2017 Kingston, Jamaika) oli jamaikalaissyntyinen korkeushyppääjä. Hän edusti urallaan Jamaikaa ja Britanniaa.

Jamaikaa edustanut Mason voitti 2000 korkeudessa hopeaa Santiago de Chilen nuorten MM-kisoissa tuloksella 224. Kaksi vuotta myöhemmin hän voitti Jamaikan mestaruuden ja pronssia Kingstonin nuorten MM-kisoissa. Vuonna 2003 Mason sijoittui Pariisin MM-kisoissa viidenneksi tuloksella 229 ja  neljänneksi. Budapestin sisäratojen MM-kisoissa 2004 hän voitti MM-pronssia.

Mason sai Yhdistyneen kuningaskunnan edustusoikeuden 8. maaliskuuta 2006. Myöhemmin samana vuonna hän hyppäsi Euroopan cupin superliigassa kolmanneksi, mutta karsiutui Göteborgin EM-kisoissa. Seuraavana vuonna hän karsiutui Osakan MM-kisoissa ja sijoittui  neljänneksi.

Pekingissä 2008 Mason voitti yllätyshopeaa sivuttaen omaa ennätyskorkeuttaan. Hänen taakseen jäivät kilpailussa Jaroslav Rybakov ja hallitseva olympiavoittaja Stefan Holm.

Mason kuoli 20. huhtikuuta 2017 liikenneonnettomuudessa Kingstonissa Jamaikalla.

## Henkilökohtaiset ennätykset
* Korkeushyppy: 234 (2003, 2008)

## Lähteet
* 

### Viitteet
Inkeri Lehtonen

**Leena Ulla Inkeri Lehtonen** (o.s. **Talvitie**, 4. heinäkuuta 1937 Lapua – 20. joulukuuta 2002) oli suomalainen kiekonheittäjä, kuulantyöntäjä ja koripalloilija.

Lehtonen saavutti yleisurheilussa kymmenen suomenmestaruutta, joista kuusi kiekonheitossa ja neljä kuulantyönnössä. Lisäksi hän voitti Pohjoismaitten mestaruuden kiekonheitossa vuonna 1961. Hän osallistui 16 maaotteluun, joista useimmissa hän oli joukkueen kapteeni. Lehtosen ennätykset ovat kuulantyönnössä 13,14 m (1960) ja kiekonheitossa 48,75 m (1963). Hän edusti seuratasolla Lapuan Virkiää.

Koripalloilijana Lehtonen voitti Pohjoismaiden mestaruuden vuonna 1967 ja Suomen mestaruuden vuonna 1971. Hän oli naisten SM-sarjan paras korintekijä vuonna 1968. Koripallossa hän edusti Hongikon Nuorisoseuran Urheilijoita.

Siviilityönään Lehtonen toimi Viitaniemen koulun liikunnanopettajana Jyväskylässä.

## Saavutukset
*Kiekonheitto
**Pohjoismaiden mestari: 1961
**Suomen mestari: 1955, 1956, 1959, 1960, 1961, 1962
**SM-hopea: 1958, 1963
**SM-pronssi: 1965

*Kuulantyöntö
**Suomen mestari: 1959, 1960, 1961, 1962
**SM-hopea: 1953
**SM-pronssi: 1958, 1963

*Koripallo
**Pohjoismaiden mestaruus: 1967
**Suomen mestaruus: 1971
**SM-sarjan korikuningatar 1968

## Lähteet
* 
*
Falstadin keskitysleiri

**Falstadin keskitysleiri** oli vankileiri Levangerissa, Norjassa. Leiriä käytettiin pääasiassa natsien valloittamilta alueilta tulleiden poliittisten vankien sijoituspaikkana. Se rakennettiin alun perin valtion sisäoppilaitokseksi vuonna 1921, mutta SS otti laitoksen käyttöönsä elokuussa 1941 ja nimesi sen SS-Strafgefangenenlager Falstadiksi. Leiri vapautettiin toukokuussa 1945, minkä jälkeen norjalaiset viranomaiset käyttivät sitä vankilana ja työleirinä maanpetoksesta syytetyille tai tuomituille. Nykyään se toimii museona sekä ihmisoikeuksiin ja mielipidevankeihin keskittyneenä tutkimuskeskuksena. 

Gestapo käytti leiriä pääasiassa Saksan valtaamilta alueilta tulleiden poliittisten vankien säilytyspaikkana. Falstadissa oli vankeja 13 eri kansallisuudesta. Useimmat heistä tulivat Norjasta, Neuvostoliitosta, Jugoslaviasta, Tanskasta ja Puolasta. Harva kuitenkin ehti viettää kovin pitkää aikaa Falstadissa, sillä suurin osa vangeista lähetettiin nopeasti Saksassa tai Puolassa sijainneisiin leireihin  tai Norjan merkittävimpään keskitysleiriin, Griniin. 

Falstadia käytettiin myös kauttakulkuleirinä norjalaisten juutalaisten siirtämiseksi Auschwitziin. Leirin ominaispiirre oli kova ja lähes tarpeeton pakkotyö. Vankien halventaminen ja herjaaminen oli yleistä varsinkin SS-Hauptscharführer Gogolin ja Hans Lambrechtin hallintokaudella. Lambrecht oli vanginvartija, joka tunnettiin vankien keskuudessa susiin viittaavalla nimityksellä *Gråbein* (). 

6. lokakuuta 1942 natsivirkailijat julistivat joillekin Keski-Norjan alueille poikkeustilan, ja ainakin 170 ei-norjalaista vankia sekä 34 norjalaista poliittista vankia teloitettiin Falstadin ulkopuolella sijainneessa metsässä. Helmikuussa 2007 olivat edellään meneillään yritykset löytää, kaivaa esiin, tunnistaa ja haudata uhrit, joita oli ainakin 202. 

## Aiheesta muualla

* Falstadsenteret
Emergency

**Emergency** voi tarkoittaa seuraavia asioita:

*Emergency, italialainen humanitäärinen apujärjestö
*Emergency, saksalaisen Sixteen Tons Entertainmentin kehittämä videopelisarja
Meeri Saari

**Meeri Anna-Liisa Saari** (16. syyskuuta 1925 Urjala – 1. lokakuuta 2018 Urjala) oli suomalainen kuulantyöntäjä ja kiekonheittäjä. Hän saavutti yhteensä yhdeksän suomenmestaruutta, joista kahdeksan kuulantyönnössä ja yhden kiekonheitossa.

Saaren ennätykset olivat kuulantyönnössä 13,02&nbsp;m ja kiekonheitossa 39,11&nbsp;m vuodelta 1952. Saaren ennätystulos kuulantyönnössä syntyi Helsingin kesäolympialaisissa, jossa hänen saavuttamansa kahdeksas sija on paras suomalaisen naiskuulantyöntäjän sijoitus olympiakisoissa. Hän paransi kuulantyönnön Suomen-ennätystä kolme kertaa: 12,08&nbsp;m 5.8.1948 Tampereella, 12,93&nbsp;m 16.9.1951 Forssassa sekä 13,02&nbsp;m 26.7.1952 Helsingissä. Viimeksi mainittu kesti ennätyksenä lähes kuusi vuotta. Hänen edustamansa seura oli Urjalan Taimi.

## Saavutukset
*Kuulantyöntö
**8. sija Helsingin kesäolympialaisissa 1952
**Suomen mestari: 1948, 1949, 1950, 1951, 1952, 1953, 1954, 1955
**SM-hopea: 1947

*Kiekonheitto
**Suomen mestari: 1948
**SM-hopea: 1949, 1952, 1953, 1955
**SM-pronssi: 1951, 1954

## Lähteet
* 
* 

### Viitteet
SdKfz 10

**SdKfz 10** (*Sonder-Kraftfahrzeug 10*) oli saksalainen puolitelavaunu toisessa maailmansodassa. Se pystyi kuljettamaan kahdeksan sotilasta sekä panssaritorjuntatykkejä. Noin 17&nbsp;000 valmistettiin vuosina 1937–1944. Muoto kehittyi myöhemmin
SdKfz 250:ksi.

Demag alkoi suunnitella ajoneuvoa vuonna 1932. Ensimmäinen prototyyppi valmistui vuonna 1934. Laajempi tuotanto alkoi vuonna 1937 ja jatkui vuodelle 1944.
## Lähteet
* 

## Aiheesta muualla
De Beers

**De Beers** on englantilaisen liikemiehen Cecil Rhodesin perustama kansainvälinen konserni, joka keskittyy timanttien etsimiseen, kaivamiseen ja kauppaan. Pankkiiri Alfred Beit oli Rhodesin läheinen ystävä ja liikekumppani, jonka avulla Rhodes laajensi valtauksiaan, kunnes kaikki De Beersin kaivokset olivat hänen hallinnassaan. Emoyritys on perustettu 1888. Timanttikaivosten löytyminen Pretorian läheltä ja Saksan Lounais-Afrikasta vuosina 1902 ja 1908 heikensi merkittävästi De Beersin timanttimarkkinoiden hallintaa. Ernest Oppenheimer, joka oli perustanut Anglo-American Corporationin vuonna 1917, sai haltuunsa Lounais-Afrikan kaivokset, osti paikan De Beersin hallituksesta vuonna 1926 ja tuli sen puheenjohtajaksi 1929. Oppenheimer vahvisti Rhodesin aloittamaa timanttien monopolia.

Nykyisin konserni toimii yli 20 maassa viidellä mantereella, ja sillä on lähes 22&nbsp;000 työntekijää. Konsernin 15 kaivoksesta tulee noin 40 prosenttia maailman raakatimanteista. Kaivokset sijaitsevat Botswanassa, Namibiassa, Etelä-Afrikassa ja Tansaniassa.

De Beers aloitti toimintansa leimallisesti valkoisten siirtomaaisäntien yrityksenä. Vuonna 2005 se myi 25 %:n osuuden Etelä-Afrikan kaivoksia hallinnoivasta yrityksestään De Beers Consolidated Minesisistä (DBCM) Ponhalo-yhtymälle. Ponhalossa on mukana tahoja eri osista eteläafrikkalaista yhteiskuntaa: kaivosten työntekijöitä, ammattiliittoja ja liikemiehiä.

## Lähteet

## Aiheesta muualla
Carl’s Jr.

**Carl’s Jr.** on yhdysvaltalainen pikaruokaravintolaketju. Sen perusti nuori liikemies Carl Karcher toisen maailmansodan aikana vuonna 1941 Los Angelesissa. Carl’s Jr. on CKE Restaurantsin omistama tytäryhtiö. Carl’s Jr:lla on yli 3&nbsp;150 ravintolaa 23 maassa. Hardee’s on sen sisarketju. Carl’s Jr:lla on toimipisteitä useissa Yhdysvaltain osavaltioissa kuin myös muutamissa vieraissa maissa.

Kauppalehti uutisoi syyskuussa 2011 Carl’s Jr:n suunnittelevan toimintansa laajentamista Pohjoismaihin.

## Lähteet

## Aiheesta muualla

* Viralliset sivut
Dehiwala-Mount Lavinia

**Dehiwala-Mount Lavinia** on hallinnollisesti muodostettu kaupunki Sri Lankan pääkaupunki Colombon eteläisellä esikaupunkialueella. Sen keskuksia ovat Dehiwalan teollisuus- ja kauppakeskus ja Mount Lavinian keskiluokkainen asuma-alue rannikolla. Vuonna 2001 Dehiwala-Mount Lavinian alueella asui 210&nbsp;546 asukasta. 

## Nähtävyyksiä
* Brittiläisen kuvernöörin talo, myöhemmin sotilassairaala, nykyisin hotelli. Talossa on filmattu kohtauksia elokuvasta Kwai-joen silta
* Mount Lavinian rannat

## Lähteet

## Aiheesta muualla
Havaijinviherkiipijät

**Havaijinviherkiipijät** (*Paroreomyza*) on peippojen heimoon kuuluva varpuslintusuku.

Havaijinviherkiipijät esiintyvät ainoastaan Havaijilla. Niiden elinaluetta ovat lähinnä kosteat metsät. Molokainkiipijä on kuollut sukupuuttoon ja oahunkiipijä on äärimmäisen uhanalainen. Myös mauinkiipijä on uhanalainen elinympäristön tuhoutumisen takia.

Havaijinviherkiipijät ovat pieniä, kapeanokkaisia varpuslintuja, jotka muistuttavat enemmän kerttuja kuin peippoja.

## Havaijinviherkiipijälajit
* Oahunkiipijä *Paroreomyza maculata*
* Molokainkiipijä *Paroreomyza flammea*
* Mauinkiipijä *Paroreomyza montana*

## Lähteet
Atte Mustonen

**Atte Mustonen** (s. 16. syyskuuta 1988 Heinola) on suomalainen autourheilija. Hän kilpaili Eurocup Formula Renault sarjassa kaudet 2005–2006. Hän ajoi myös Formula Renault NEC sarjassa kaudella 2006 sijoittuen sarjan 11:nneksi. Vuosina 2007–2008 Atte Mustonen ajoi Britannian Formula 3 -sarjassa Räikkönen Robertson Racing -tallissa, joka oli Kimi Räikkösen ja hänen managerinsa Steve Robertsonin omistama. Sarjassa hän ajoi championship-luokassa. Kauden 2007 päätteeksi hän sijoittui loppupisteissä sijalle seitsemän, kaudella 2008 hän sijoittui lopputuloksissa sijalle kahdeksan 138 pisteellä jääden voittaja Jaime Alguersuarille 103 pistettä. Vuonna 2009 Mustonen ajoi muutaman kilpailun Formula 3 Euroseries-sarjassa saavuttaen neljä pistettä.

Atte Mustonen ajoi Kartingia SM ja kansainvälisellä tasolla vuosina 2001–2004 ICA Junior, ICA ja Formula A luokissa. Kansainvälistä uraa ennen ehti hän ajaa luokissa Raket ja Mini.

Kaudella 2001 Junior A (ICA-Junior) luokassa sijoitus oli SM-2, 2002–2003 hän voitti saman luokan suomenmestaruudet niukasti sekä EM-pronssia vuonna 2003. 

Kaudella 2004 hän ajoi ICA luokan SM ja kansainvälisiä kisoja ja oli vauhdillisesti maailman nopeimpia kuljettajia, mutta epäonni riivasi koko kauden. Kuitenkin elokuussa 2004 hän ajoi Formula A, Kartingin kuninkuusluokan suomenmestariksi näytöstyylimäisesti voittamalla ruudusta 26 ja olemalla muita nopeampi per ratakierros yli puoli sekuntia sekä ohittamalla kisaa johtaneen Teemu Nymanin kaksi kierrosta ennen maalia.

Lisäksi hänet valittiin samana vuonna Suomen vuoden karting-kuljettajaksi.

## Lähteet

## Aiheesta muualla
* Atte Mustosen viralliset sivut
* http://www.driverdb.com/drivers/atte-mustonen/career/
Pikkuseepiat

**Pikkuseepiat** (Sepiolidae) on seepioiden lahkoon kuuluva pienikokoisten mustekalojen heimo.

Pikkuseepiat ovat lähisukuisen Sepiadariidae-heimon tapaan lyhyitä ja leveitä pääjalkaisia, joilla on pallomainen vaipan takaosa. Kummallakaan heimolla ei ole sisäistä tukirankaa eli valaansuomua. Pikkuseepioiden vaipan pituus on tyypillisesti 1–10 senttiä.

Pikkuseepioilla on kahdeksan imukupillista lonkeroa ja kaksi pidempää pyyntilonkeroa. Koiraan ensimmäinen vasemmanpuoleinen lonkero on erikoistunut parittelutehtävään (heterokotylus), siittiöpakkauksen siirtämiseen naaraaseen. Pikkuseepiat voivat uida sekä vaipan eväpoimujen avulla että vaippaontelosta suppilon kautta puristetun vesisuihkun avulla.

Pikkuseepioita tunnetaan yli 70 lajia. Atlantin rannikolla Euroopassa yleinen laji on pikkuseepia (*Sepiola atlantica*).

## Valoelin
Useimmilla pikkuseepioilla on vaipassaan bioluminoivana valoelimenä toimiva ontelo. Valon tuottavat mustekalan kanssa symbioosissa elävät *[[Vibrio fischeri]]* -bakteerit. Valon tehtävä on häivyttää mustekalan profiili alhaalta taustavaloa kohti katsottaessa.

## Luokittelu
* **Pikkuseepiat** (Sepiolidae)
** Alaheimo: Heteroteuthidinae
*** Suku: *[[Amphorateuthis]]*
*** Suku: *[[Heteroteuthis]]*
*** Suku: *[[Iridoteuthis]]*
*** Suku: *[[Nectoteuthis]]*
*** Suku: *[[Sepiolina]]*
*** Suku: *[[Stoloteuthis]]*
** Alaheimo: Rossiinae
*** Suku: *[[Austrorossia]]*
*** Suku: *[[Neorossia]]*
*** Suku: *[[Rossia]]*
*** Suku: *[[Semirossia]]*
** Alaheimo: Sepiolinae
*** Suku: *[[Euprymna]]*
*** Suku: *[[Inioteuthis]]*
*** Suku: *[[Rondeletiola]]*
*** Suku: *[[Sepietta]]*
*** Suku: *[[Sepiola]]*
** Suku: *[[Choneteuthis]]*

## Lähteet
Akepat

**Akepat** (*Loxops*) on peippojen heimoon kuuluva varpuslintusuku. Sukuun kuuluu neljä lajia. 

Akepalajeja elää ainoastaan Havaijin saaristossa Tyynellämerellä. Akepat ovat pieniä, värikkäitä lintuja, jotka syövät enimmäkseen hyönteisiä ja hämähäkkejä sekä mettä. Ne elävät kosteissa metsissä ja ovat uhanalaisia elinympäristön tuhoutumisen takia.

## Akepalajit
* Akekee *Loxops caeruleirostris*
* Akepa *Loxops coccineus*
* Mauinakepa *Loxops ochraceus*
* Oahunakepa *Loxops wolstenholmei*

## Lähteet
Kullervo Koivisto

**Kullervo Koivisto** (oik. **Heikki Mattinen**) on suomalainen pornoelokuvien tuottaja ja kuvaaja.

## Henkilöhistoria

Kullervo Koivisto aloitti uransa 1980-luvulla Kalle-, Jallu-, Ratto-, Erotica-, ErotiCats jne. -pornolehtien valokuvaajana. Taiteilijanimi Kullervo Koivisto kehittyi myöhemmin, kun Jallun toimitussihteeri halusi ettei samanniminen henkilö esiintyisi kaikissa pornolehdissä. Koivisto haki elantonsa myös pornon ulkopuolelta. Hän teki kuvaustöitä myös muille Lehtimiehet-konsernin lehdille, kuten Hymylle ja Nykypostille.

## Oman elämänsä stuntti -näyttely
Kullervo Koivisto päätti uransa pornokuvaajana vuonna 2011 Brande Arts -galleriassa  järjestettyyn *Oman elämänsä stuntti* -näyttelyyn. Valokuvanäyttelyyn Koivisto oli valinnut kuvia, joilla oli oma tarinansa. Kuvat eivät sisältäneet kovaa pornoa. Näyttelyn harvinaisuuksiin kuuluivat muun muassa ensimmäinen mallikuva Angelika Kalliosta, kuvia ex-missi Tarja Smurasta ja Marika Hakalasta, sekä kuva Lilli Suomalaisesta alastonmallina. Näyttelyssä oli esillä myös Rasputin-elokuvan kuvauksista otettuja kuvia ja Penthousessa 1980-luvulla maailmalle levinneitä kuvia, joissa Xena-tyyppinen nainen poseeraa niukassa taisteluasussa jäällä Laajasalon edustalla. Näyttelyn päätteeksi taiteiden yönä huutokaupattiin esillä olleiden töiden vedokset. Huutokaupan meklarina toimi Kauko Röyhkä, ja siitä saaduilla rahoilla lahjoitettiin maalaus- ja piirustustarvikkeita helsinkiläisille päiväkodeille.

## Tunnustukset
* Kunnia-Jorma 2008

## Lähteet

* http://www.arts.fi
* http://www.facebook.com/oman.elamansa.stuntti
* http://omakaupunki.hs.fi/paakaupunkiseutu/uutiset/pornon_konkari_vaihteeksi_galleriassa/?ref=tf_iOKboksi_p4 

### Viitteet
Carl Karcher

**Carl Nicholas Karcher** (16. tammikuuta 1917 – 11. tammikuuta 2008) oli yhdysvaltalainen liikemies. Hän perusti CKE Restaurantsin omistaman pikaruokaravintolaketju Carl’s Jr:n Anaheimissa, Kaliforniassa toisen maailmansodan aikana.

Karcher meni naimisiin Margaret Magdalen Heinz Karcherin kanssa vuonna 1939. Hän kuoli Parkinsonin taudista kärsittyään hieman ennen kuin olisi täyttänyt 91 vuotta.
Dora

**Dora** voi tarkoittaa seuraavia:

* Dora, naisen etunimi

## Taiteilijanimi
* Dora, oik.*Dora Maria Reis Dias de Jesus* (s. 1966), portugalilainen laulaja
* Teya Dora, oik. *Teodora Pavlovska* (s. 1992), serbialainen laulaja ja lauluntekijä

## Paikkakunta
* Dora eli Dor, muinainen kaupunki Palestiinassa
* Dora, paikkakunta Yhdysvalloissa Missourissa 

## Muut
* 668 Dora, päävyöhykkeen asteroidi
* Dora, saksalainen rautatietykki
* Mittelbau-Dora, natsien keskitysleiri
Franck Dumoulin

**Franck Dumoulin** (s. 13. toukokuuta 1973 Denain) on ranskalainen pistooliampuja, maailmanmestari ja olympiavoittaja.

## Olympialaiset

Dumoulin voitti Sydneyssä 2000 olympiakultaa 10 m ilmapistoolilla tuloksella 688,9 (590+98,9). 50 m pistoolilla hän jäi toistamiseen kolmella pisteellä ulos finaalista. Täten hänen tuloksekseen jäi 559.

Neljä vuotta aikaisemmin Atlantassa hän sijoittui ilmapistoolilla vasta 36:nneksi saatuaan kokoon 573 pistettä. Dumoulin ampui myös samaisissa olympialaisissa 50 m pistoolilla 11:nneksi ja jäi 560 pisteellä vain kolmen pisteen päähän finaalipaikasta.

Pekingissä 2008 Dumoulin ei menestynyt. Hän jäi 25. 10 m ilmapistoolissa, jääden finaalipaikasta viiden pisteen päähän tuloksella 576. Hän osallistui myös 50 m pistooliin, jossa hän oli 33., jääden tuloksella 548 yhdentoista pisteen päähän finaalista.

## Maailmanmestaruuskilpailut
Zagrebissa maailmanmestaruuskilpailuissa 2006 Dumoulun saavutti joukkue pronssia 10 m ilmapistoolissa Ranskan joukkueessa.

Lahden maailmanmestaruuskilpailuissa 2002 Dumoulin voitti pronssia ilmapistoolilla tuloksella 683,4 (584+99,4) ja jäi vain 0,5 pisteen päähän hopeasta.

Edellisissa kaikkien lajien maailmanmestaruuskilpailuissa Barcelonassa 1998 Dumoulin voitti 50 m pistoolin näytöstyyliin 673,4 (577+96,4) pisteellä. Hän voitti toiseksi tulleen saksalaisen Hans-Jürgen Bauer-Neumaier 6,7 pisteellä.

Dumoulin voitti ensimmäisen henkilökohtaisen maailmanmestaruutensa vuonna 1994 Milanossa 10 m ilmapistoolissa niukasti tuloksella 683,7 (584+99,7). Valkovenäläinen Igor Basinski jäi 1,5 pisteen päähän. Dumoulin hankki Milanosta myös 50 m pistoolin pronssia tuloksella 657,7 (563+94,7). Hän jäi voittajasta, kiinalaisesta Wang Yifuista 5,8 pistettä ja toiseksi tulleesta ukrainalaisesta Viktor Makarovista kaksi pistettä.

Dumoulin menestyi myös nuorten sarjassa 10 m ilmapistoolilla. Hän voitti henkilökohtaisen hopean Stavangerissa 1991 tuloksella 574 ja jäi kolmen pisteen päähän voittaneesta neuvostoliittolaisesta Konstantin Lukashikistä. Dumoulin voitti Stavangerista vielä joukkuekultaa ja kirkasti kaksi vuotta aikaisemmin Sarajevosta saadun joukkuehopean.

## Lähteet
*
*
*
*
*
*
Tyrnävän Peilipoika

**Armas Pasanen**, lempinimeltään **Tyrnävän peilipoika** (23. toukokuuta 1894 Tyrnävä – 16. marraskuuta 1937 Tyrnävä) oli suomalainen selvänäkijä, joka väitti näkevänsä tulevia tai menneitä tapahtumia peiliin katsomalla. Hänen väitetyt lahjansa olivat tulleet ilmi eräänä lapsuuden uudenvuodenaattona. Armaksen kotitaloon oli kokoontunut oman väen lisäksi naapureita vastaanottamaan uuttavuotta. Oli myös katsottu peilistä tulevia. Pieni Armas-poika oli nähnyt siinä suunnilleen ikäisensä tytön, tulevan puolisonsa. Myöhemmin aikuisena miehenä hän selvitteli peiliin katsomalla muun muassa rikoksia, jopa murhia. Tavanomaisesti häneltä oli kyselty esimerkiksi kadonneiden sormusten, kellojen sekä kotieläinten perään. Jotkut olivat pyytäneet häntä katsomaan tulevaa puolisoa. 

Pasaselta pyydettiin apua vuonna 1934 tapahtuneen kaupanhoitaja Martta Saxin murhan selvittämisessä. Sax oli Limingan osuuskaupan Kempeleen myymälän hoitaja, joka joutui ryöstömurhan uhriksi. Pasanen antoikin poliisille murhaajan tuntomerkit, mutta perimätiedon mukaan häntä uhkailtiin tämän jälkeen ja vaadittiin vaikenemaan asiasta. 

Pasanen ei koskaan halunnut opettaa taitojaan muille vaan piti niitä Jumalan antamina syntymälahjoina. Hän ei myöskään pyrkinyt ansaitsemaan rahaa taidoillaan vaan peri korkeintaan nimellisen pienen palkkion. Kyläyhteisö suhtautui Pasasen toimintaan pääosin myönteisesti, vaikka jotkut uskoivat hänen saaneen selvänäkijän taitonsa paholaiselta eksyttyään lapsena kerran metsään. Hänellä oli aluksi vastustajia paikallisen papiston piirissä, mutta myöhemmin papitkin alkoivat suhtautua hänen toimintaansa myönteisesti.

Tyrnävän peilipojasta kirjoitettuun aineistoon voi tutustua Tyrnävän esinemuseossa. 
 

Pasanen kuoli vuonna 1937 syöpään.

## Peilistä ennustaminen

Erityisesti nuoret odottivat katsoessaan uudenvuodenyönä ”onnenpeilistä” merkkejä tulevasta puolisosta. Rauhallisen huoneen pöydälle mieluummin mustalle liinalle, tai jos mahdollista kuolinliinalle, oli asetettu vastakkain kaksi peiliä, jotka muodostivat päättymättömän peilikäytävän. Peilien molemmille puolille sytytettiin kynttilät. Voitiin myös laittaa toiselle puolelle viinilasi ja toiselle vesilasi. Siitä, kumman puolelta sulhanen tuli esille, voitiin päätellä, oliko hän juoppo.

## Lähteet
* Internetartikkeli Lakeuden kulttuuripolku, Tyrnävän kulttuuripolku 
*

### Viitteet

## Aiheesta muualla
* Kalle Väänänen : Tyrnävän kaukonäkijän puheilla, Suomen Kuvalehti, 16.10.1937, nro 42, s. 26, Kansalliskirjaston digitaaliset aineistot
Vincent Beretti

**Vincent Beretti** (; 14. kesäkuuta 1781 Rooma, Italia – 30 (18). elokuuta 1842 Kiova, Venäjän keisarikunta) oli italialaissyntyinen Venäjällä toiminut arkkitehti ja akateemikko. Beretti suunnitteli Pietariin viisitoista rakennusta eri tarkoituksiin. Vuonna 1835 hän siirtyi Kiovaan Ukrainaan voitettuaan Kiovan yliopiston suunnittelukilpailun ja toimi sittemmin Kiovassa kuolemaansa asti. Kiovaan suunnittelemiaan rakennuksia hän ei ehtinyt nähdä valmiina.

Myös hänen poikansa Alexander Beretti oli arkkitehti.

## Lähteet
*...The Best not only in Russia 

## Aiheesta muualla
* Vincent Beretti, Encyclopedia of Ukraine
Mamot

**Mamot** (*Drepanis*) on sukupuuttoon kuollut peippojen heimoon kuuluva varpuslintusuku.

Mamot olivat meden syömiseen erikoistuneita varpuslintuja, jotka elivät Havaijin saariryhmän metsissä. Ne olivat kooltaan noin 20 senttiä pitkiä ja niillä oli pitkä, alaspäin kaartunut nokka. Ne kuolivat sukupuuttoon vuosina 1899–1907 elinympäristöjen tuhoutumisen sekä liiallisen ja valvomattoman keräilyn takia.

## Mamolajit
* Kultamamo *Drepanis pacifica*
* Tuhkamamo *Drepanis funerea*

## Lähteet
THE (käyttöjärjestelmä)

**THE** oli Alankomaissa Eindhovenin teknillisessä yliopistossa (aikoinaan teknillinen korkeakoulu, *Technische Hogeschool Eindhoven*, josta nimi THE) kehitetty käyttöjärjestelmä, joka kehitettiin 1960-luvun loppupuolella.
THE-hanketta veti tunnettu tietojenkäsittelytieteilijä professori Edsger Dijkstra.

THE oli ensimmäinen käyttöjärjestelmä joka perustui eksplisiittisesti synkronoiduille sekventiaalisille prosesseille. 

Käyttöjärjestelmän ominaisuuksiin kuuluivat myös moniajo, muistin segmentointi ja järjestelmän kerrosrakenne. 

Järjestelmä toteutettiin alankomaalaiselle Electrologica X8 -tietokoneelle.

## Lähteet
Vladimir Isakov

**Vladimir Vjatšeslavovitš Isakov** (; s. 25. helmikuuta 1970 Moskova, Neuvostoliitto) on venäläinen pistooliampuja ja olympiamitalisti. Hänen uransa kirkkaimmat saavutukset ovat pronssiamitalit olympialaisista 10 metrin ilmapistoolissa Ateenasta 2004 ja 50 metrin pistoolissa Pekingissä 2008. Maailmanmestaruuskilpailuissa Isakov on saavuttanut joukkuekilpailuissa kahdesti kultaa ja kahdesti hopeaa sekä henkilökohtaista pronssia 50 metrin pistoolissa.
## Kilpailut
### Olympialaiset

Atlantan olympialaisissa 1996 Isakov osallistui 10 metrin ilmapistooliin, jossa hän sijoittui 12. tuloksella 579 pistettä. 

Ateenan olympialaisissa 2004 Isakov sijoittui 10 metrin ilmapistoolissa pronssille tuloksella 684,3. Peruskilpailussa hän ampui 584 pistettä, jolla hän sijoittui kolmanneksi. Isakovin edellä olivat Mihail Nestrujev seitsemän ja Wang Yifu kuuden pisteen päässä. Finaalissa hän ampui 100,3 pisttä, joka oli finaalin kolmanneksi paras tulos. Isakov kuitenkin piti kolmannen sijansa ja hän voitti pronssia 0.9 pisteen erolla neljänneksi jääneeseen Tanju Kirjakoviin. Isakov jäi 5,5 pisteen päähän hopealle ampuneesta Nestrujevista ja 5,7 pisteen päähän voittaneesta Wangista.

Pekingin olympialaisissa 2008 Isakov sijoittui 50 metrin pistoolissa neljänneksi, mutta nousi pronssille toiseksi sijoittuneen pohjoiskorealaisen Kim Jong-sun tultua hylätyksi dopingin takia.
### Maailmanmestaruuskilpailut

### Maailmancup

Isakov on saavuttanut maailmancupin osakilpailuista yhteensä neljä kultaa, seitsemän hopeaa, kahdeksan pronssia ja 29 finaalipaikkaa. Maailmancupin finaalissa hän on kilpaillut kahdeksan kertaa jolloin Isakov on saavuttanut kaksi kultaa, kolme pronssia ja 11 finaalipaikkaa.

### Maailmanennätys
Isakovin ampumat voimassa olevat maailmanennätykset.

## Lähteet
*
*
*
*
*
*
*
### Viitteet
Alexander Beretti

**Alexander Beretti** (**A. V. Beretti**; 15. huhtikuuta 1815 Pietari, Venäjä – 1895 Kiova, Ukraina) oli venäläinen arkkitehti, joka vaikutti erityisesti Kiovassa.

Berettin isä oli maineikas pietarilainen arkkitehti V. I. Beretti. 

Beretti valmistui arkkitehdiksi Pietarissa 1837 ja pääsi heti mukaan Talvipalatsin kunnostukseen sen tulipalon jälkeen. Sen jälkeen hän suunnitteli useita sairaalarakennuksia, mutta 1942 hänet nimitettiin isänsä kuoleman jälkeen tämän seuraajaksi Kiovaan yliopiston rakennuskomitean pääarkkitehdiksi. 

## Lähteet
*...The Best not only in Russia 

## Aiheesta muualla
* Alexander Beretti, Encyclopedia of Ukraine
Tieteellis-taloudellis-tekninen yhteistyösopimus

**Tieteellis-taloudelils-tekninen yhteistyösopimus** on valtiosopimus, jolla sen solmineet valtiot sitoutuvat keskeneään sopimuksen mukaiseen yhteistyöhön. 

## Suomi

Suomi solmi TTT-sopimuksen Neuvostoliiton kanssa pääministeri Ahti Karjalaisen vierailun yhteydessä 1971. Meksikon kanssa TTT-sopimus solmittiin 1975. Suomella on TTT-sopimus myös Kiinan kansantasavallan kanssa.
Victoria Justice

**Victoria Dawn Justice** (s. 19. helmikuuta 1993 Hollywood, Florida, Yhdysvallat) on yhdysvaltalainen näyttelijä ja laulaja. Hän on näytellyt Nickelodeonin komediasarjoissa *[[Zoey 101]]* ja *[[Victorious (televisiosarja)|Victorious]]*.

## Tausta
Justice syntyi Floridan Hollywoodissa Serene Reedille ja Zack Justicelle. Hän on äitinsä puolelta taustaltaan puertoricolainen, ja hänen isänsä on irlantilaista ja saksalaista syntyperää. Justicella on pikkusisarpuoli Madison Grace Reed. Hänen perheensä muutti Floridasta Los Angelesiin vuonna 2003.

Justice kävi Cleveland High Schoolia kuvatessaan *Victoriousia* ja suoritti lukion päättötodistuksen kotikoulussa.

## Ura
Justice teki televisiodebyyttinsä kymmenvuotiaana sarjassa *[[Gilmoren tytöt]]*. Seuraavana vuonna hän esiintyi Disney Channelin sarjassa *[[Zackin ja Codyn viiden tähden elämää]]*. Vuonna 2005 Justicella oli rooli lyhytelokuvassa *Mary*. Hän teki myös mainoksia yhtiöille kuten Ralph Lauren, Gap, Guess, Mervyn's, Peanut Butter Toast Crunch ja Ovaltine.

Ensimmäisen merkittävän roolinsa Justice sai vuonna 2005 Nickelodeonin tilannekomediasarjasta *[[Zoey 101]]*. Hänen roolinsa oli vuoteen 2008 Lola Martinez. Sen jälkeen hän näytteli pääroolia varta vasten hänelle tehdyssä Nickelodeonin nuortensarjassa *[[Victorious (televisiosarja)|Victorious]]* (2010–2013). 

Justicella oli pääroolit Nickelodeonin elokuvissa *[[Spectacular!]]* (2009) ja *[[The Boy Who Cried Werewolf]]* (2010), jotka olivat arvostelu- ja katsojamenestyksiä.

## Filmografia

## Lähteet

## Aiheesta muualla

* Victoria Justicen kotisivut
*
Alexa Nikolas

**Alexa Helen Nikolas** (s. 4. huhtikuuta 1992 Chicago, Illinois, Yhdysvallat) on yhdysvaltalainen näyttelijä. Hän näytteli vuosina 2005–2006 Nicole Bristowin roolia televisiosarjassa *[[Zoey 101]]*.

Nikolas syntyi Chicagossa, Illinoisissa. Hän on esiintynyt *Zoey 101:n* lisäksi esimerkiksi Vanessa Hudgensin musiikkivideolla ”Come Back to Me” ja *[[Zackin ja Codyn viiden tähden elämää]]* -sarjassa.

Kreikkalaistaustainen Nikolas on Victoria Justicen ystävä.

## Aiheesta muualla
* TV.com
Koapeipot

**Koapeipot** (*Rhodacanthis*) oli peippojen (Fringillidae) heimoon kuulunut varpuslintusuku.

Koapeipot olivat rastaan kokoisia paksunokkaisia varpuslintuja, jotka elivät Havaijin metsissä. Ne söivät todennäköisesti puiden siemeniä. Ne kuolivat sukupuuttoon 1890-luvulla uudisasukkaiden hakattua metsät ja otettua maan viljelykäyttöön. Tuhon täydensivät kotoperäiset ja saarille tuodut vieraat petoeläimet.

Suvusta tunnetaan myös kaksi esihistoriallista lajia (*Rhodacanthis forfex* ja *R. litotes*), jotka olivat kuolleet sukupuuttoon jo ennen kuin eurooppalaiset uudisasukkaat saapuivat saarille vuonna 1778. Ne tunnetaan ainoastaan fossiililöytöjen perusteella.

## Koapeipot
* Pikkukoapeippo (*Rhodacanthis flaviceps*)
* Koapeippo (*Rhodacanthis palmeri*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Casino Helsinki

**Casino Helsinki** (aiemmin **Grand Casino Helsinki**) on Helsingin Kluuvissa sijaitseva kasino, jonka omistaa Veikkaus.
Kasino toimii Fennian talossa Rautatientorin laidalla huhtikuusta 2004 lähtien.

Kasinolla on noin 300 peliautomaattia sekä yli 20 pelipöytää ja pokerihuone. Kasinolla työskentelee noin 200 henkeä. Vuonna 2009 kasinolla kävi noin 305 000 asiakasta ja liikevaihto oli noin 30 miljoonaa euroa. Kasino on kooltaan 2600 neliötä ja se toimii kahdessa kerroksessa.

Kasinon edeltäjä, joulukuussa 1991 avattu Raha-automaattiyhdistyksen perustama *Casino Ray* toimi Kampissa, Hotelli Presidentin rakennuksessa.

Miss Suomi -kilpailun finaali pidettiin Grand Casino Helsingissä vuosina 2005–2012.

Kasinon yhteydessä toimii neljä ravintolaa: Bar All In, Casino Sports Bar, Fennia Salonki ja Foija. Ravintolapalveluista vastaa Restel.

Casino Helsinki on ollut manner-Suomen ainoa laillinen kasino vuodesta 2023 lähtien, jolloin Tampereen kasino suljettiin.

## Lähteet
Italian Grand Prix 1975

**[[Italian Grand Prix]]** 1975 oli Formula 1 -sarjan osakilpailu, joka ajettiin 7. syyskuuta Monzan radalla. Kilpailun voitti Clay Regazzoni, jolle voitto oli kauden ensimmäinen.

## Tulokset

## Muuta
*Paalupaikka: Niki Lauda - 1.32,24
*Nopein kierros: Clay Regazzoni - 1.33,1 kierroksella 47

## Lähteet
Iran Airin lento 655

**Iran Airin lento 655** oli Iran Airin lento Bandar Abbasista Dubaihin. Yhdysvaltain laivaston Ticonderoga-luokan ohjusristeilijä USS Vincennes tuhosi koneen 3. heinäkuuta vuonna 1988 Persianlahdella. Turmassa sai surmansa 290 ihmistä. Tapaus sattui Iranin ja Irakin sodan aikana.

Iran Airin lento oli matkalla Bandar Abbasista Dubaihin, jonne sen oli määrä laskeutua puolen tunnin sisällä.. *USS Vincennes* oli Persianlahdella suorittamassa harjoittelua

 käsitteli tapausta. Aluksi Yhdysvaltain puolustusministeriö Pentagon ilmoitti, ettei Yhdysvaltain laivaston risteilijä *USS Vincennes* olisi ampunut matkustajalentokonetta vaan iranilaista sotilaslentokonetta, mutta ilmoitus peruttiin heti, ja viralliset valittelut tapahtuneesta esitettiin välittömästi.

USS Vincennesin miehistö oletti virheellisesti Airbus A300:n olevan iranilainen F-14-hävittäjä, joka olisi pudottanut korkeutta ja lisännyt nopeutta hyökkäystä varten. Miehistö tulkitsi tarjolla olevaa informaatiota väärin, sillä USS Vincennesin oman AEGIS-järjestelmän mukaan lento 655 kone nousi jatkuvasti tasaisella nopeudella. Aluksen AEGIS-järjestelmä myös tunnisti koneen siviilikoneeksi sen lähettämän transponderikoodin perusteella, mutta väärintulkintojen takia USS Vincennesin miehistö piti konetta silti Iranin sotilaskoneena. Väärintulkintaa edesauttoi, ettei tunnistamisesta vastannut upseeri saanut yhteyttä Iran Airin koneeseen radiolla armeija- ja siviilihätäkanavien kautta. USS Vincennes ampui Iran Airin lentokoneen alas, kun se oli 13 kilometrin päässä aluksesta.

Iranin viranomaisten mukaan teko oli tahallinen ja laiton. Yhdysvallat maksoi uhreille yhteensä 131,8 miljoonan dollarin korvaukset mutta ei pyytänyt tapausta anteeksi Iranilta.

## Lähteet

## Aiheesta muualla
*Onnettomuudesta Airdisaster.comissa